CELEX: 32007D0776
Language: sl
Date: 2007-11-28 00:00:00
Title: 2007/776/ES: Odločba Komisije z dne 28. novembra 2007 o spremembi Direktive Sveta 92/34/EGS, da se podaljša odstopanje v zvezi z uvoznimi pogoji za razmnoževalni material sadnih rastlin in sadne rastline, namenjene za pridelavo sadja, iz tretjih držav (notificirano pod dokumentarno številko C(2007) 5693)

30.11.2007   
            
            
               SL
            
            
               Uradni list Evropske unije
            
            
               L 312/48
            
         ODLOČBA KOMISIJE
   z dne 28. novembra 2007
   o spremembi Direktive Sveta 92/34/EGS, da se podaljša odstopanje v zvezi z uvoznimi pogoji za razmnoževalni material sadnih rastlin in sadne rastline, namenjene za pridelavo sadja, iz tretjih držav
   (notificirano pod dokumentarno številko C(2007) 5693)
   (2007/776/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 92/34/EGS z dne 28. aprila 1992 o trženju razmnoževalnega materiala sadnih rastlin in sadnih rastlin, namenjenih za pridelavo sadja (1), in zlasti drugega pododstavka člena 16(2) Direktive,
   ob upoštevanju naslednjega:
   
               (1)
            
            
               Od Komisije se v skladu s členom 16(1) Direktive 92/34/EGS zahteva, da odloči, ali so razmnoževalni material sadnih rastlin in sadne rastline, ki so pridelane v tretji državi in dajejo enaka zagotovila, kar zadeva obveznosti dobavitelja, pristnost, značilnosti, zdravstveno stanje rastlin, rastni substrat, pakiranje, ureditev nadzora, označevanje in pečatenje, v vseh teh pogledih enakovredni razmnoževalnemu materialu sadnih rastlin in sadnim rastlinam, ki so pridelani v Skupnosti in so v skladu z zahtevami in pogoji navedene direktive.
            
         
               (2)
            
            
               Vendar trenutno razpoložljivi podatki o pogojih, ki se uporabljajo v tretjih državah, še vedno ne zadostujejo, da bi lahko Komisija na tej stopnji sprejela kakršno koli odločitev glede katere koli tretje države.
            
         
               (3)
            
            
               Da se preprečijo motnje v trgovinskih tokovih, se državam članicam, ki uvažajo razmnoževalni material sadnih rastlin in sadne rastline iz tretjih držav, dovoli, da nadaljujejo z uporabo pogojev, enakovrednih tistim, ki se uporabljajo za podobne proizvode Skupnosti v skladu s členom 16(2) Direktive 92/34/EGS. Obdobje uporabe odstopanja iz Direktive 92/34/EGS za take uvoze je zato treba podaljšati preko 31. decembra 2007.
            
         
               (4)
            
            
               Direktivo 92/34/EGS je zato treba ustrezno spremeniti.
            
         
               (5)
            
            
               Ukrepi iz te odločbe so v skladu z mnenjem Stalnega odbora za razmnoževalni material in rastline sadnih rodov in vrst –
            
         SPREJELA NASLEDNJO ODLOČBO:
   Člen 1
   V prvem pododstavku člena 16(2) Direktive 92/34/EGS se besedilo „31. decembra 2007“ nadomesti z besedilom „31. decembra 2010“.
   Člen 2
   Ta odločba je naslovljena na države članice.
   
      V Bruslju, 28. novembra 2007
      
         
            Za Komisijo
         
         Markos KYPRIANOU
         
            Član Komisije
         
      
   
   
      (1)  UL L 157, 10.6.1992, str. 10. Direktiva, kakor je bila nazadnje spremenjena z Odločbo 2005/54/ES (UL L 22, 26.1.2005, str. 16).